கையை வெளியே நீட்டி தோள் மீது வைத்தான். ‘கையை எடு’ என்றேன். ஜெயா டிவி நிருபரை விஜயகாந்த மிரட்டுவது போலவா மிரட்ட முடியும்? பூனைக்குட்டி பேசுவது போல அடிக் குரலிலிருந்துதான். தோளிலிருந்து கையை எடுக்காமல் ‘அப்படியே ஒரு அறை விட்டேன்னு வை’ - இது அவன். சிக்னலைப் பார்த்தேன். இன்னும் நூற்று முப்பது நொடிகள் மிச்சமிருந்தன. வசமாகச் சிக்கிக் கொண்டேன் போலிருக்கிறது. எதைச் சொல்லி பிரச்சினையை முடிப்பது என்று புரியவில்லை. இதற்காகவாவது பத்துக் கிலோ ஏற்ற வேண்டும். ஐம்பத்து நான்கு கிலோ யார் பயப்படுவார்கள்? சாலையில் எந்தப் பயலும் பயப்படுவதில்லை. பிச்சை எடுக்க வருபவன் கூட ‘தள்ளி நில்லுய்யா’ என்கிறான். இதுவே வாட்டசாட்டமாக தொண்ணூறு கிலோ இருந்தால் இவனெல்லாம் இப்படி பேசுவானா?